Reflexió a través de l'article: Adéu corbata, hola "jeans" - Consol Vilar
Reflexió a través de l’article: Adéu corbata, hola “jeans”
18 maig, 2015 /0 Comments/in Entrades /by Consol Vilar
Ahir diumenge 17 de maig, llegia l’article: Adéu corbata, hola “jeans” de la Vanguardia. Tracta que els canvis de la societat es reflecteixen en la imatge i els polítics en plena campanya s’apuntaven a les tendències:
Per professionalitat, interès i recerca aquests dies, en plena campanya de “Eleccions municipals 2015” intent llegir els articles que arriben a les meves mans referents a imatge i política. M’alegra que se li doni importància a la imatge i la seva comunicació, i em molesta quan no es tracta la imatge externa -un codi més de la imatge personal i professional- amb professionalitat.
Sens dubte la imatge externa és una eina i per sort, en molts sectors professionals hi ha hagut i hi ha una obertura pel que fa a imatge i comunicació;) Però aquesta obertura cal saber-la introduir de forma coherent i ser conscient que tot element de la imatge: indumentària, gestos, veu, etc. individualment té una comunicació i en el seu conjunt altre. Cada dia estem més obligats a dominar la imatge personal & professional i la seva comunicació i això inclou la imatge externa.
Tant en l’àmbit polític com empresarial, en alguns sectors la imatge informal ha anat agafant terreny, sigui per comoditat, proximitat, jovialitat, frescor, etc. Cada persona o empresa és diferent, per això moltes han apostat per crear un “Dress Code” per evitar errors i reforçar una comunicació alineada a la cultura del partit polític o empresa, activitat i persona.
Llegint -Adéu corbata i hola “jeans”- he pensat que potser els polítics i els seus gabinets de comunicació necessitarien un manual genèric de vestir formal, informal i esportiu. I a més a més cal tenir en compte que una forma de vestir, si no encaixa amb la tipologia corporal i facial i la seva forma de ser no parlarà amb credibilitat.
Totalment d’acord que cada dia més polítics integren els “jeans” en algun moment de les seves campanyes. El “jeans” és una peça esport, i al llarg dels anys s’ha anat integrant en els outfits informals. “El jeans” solament és un peça més d’un estilisme, igual que una corbata o una americana o una camisa…i perquè la indumentària parli amb credibilitat, cal coordinar-la amb la resta de peces de roba i complements que componen tot un estilisme. A més, ha d’adaptar-se a la tipologia corporal i manera de ser. Els elements de la imatge externa han d’anar alineats amb l’expressió i saber estar.
Analitzant la foto del reportatge dels quatre polítics que porten “jeans”: Pedro Sánchez, Mª Dolors de Cospedal, Albert Rivera i Esperanza Aguirre, observem que la seva comunicació és incomoda, no aconsegueixen proximitat ni seguretat. Tal com ja hem comentat, la imatge externa és un element més que ha d’anar concorde a l’expressió i saber estar. És imprescindible per transmetre amb seguretat, credibilitat i naturalitat en qualsevol entorn i situació, siguis polític o no. I això no ho fa ni una corbata ni uns “jeans”…. ho fa un conjunt d’elements que cal conèixer i adaptar amb estil i coherència. L’estil és identitat a través de la imatge externa.
https://www.consolvilar.com/wp-content/uploads/2015/05/Captura-de-pantalla-2015-05-18-a-las-16.07.22-copia.jpg 484 362 Consol Vilar https://www.consolvilar.com/wp-content/uploads/2014/logo-castellano.png Consol Vilar2015-05-18 21:34:062017-03-30 10:06:58Reflexió a través de l'article: Adéu corbata, hola "jeans"
El valor d’una assessoria d’Imatge personal Dress Code o codi de vestimenta… Què és? Per a què serveix?